
เอกสารประกวดราคาจ้างก่อสร้างด้วยวิธีการทางอิเล็กทรอนิกส์  เลขที่  ............................
การจ้างก่อสร้างอาคารเรียนและปฏิบัติการกลุ่มสาขาวิทยาศาสตร์สุขภาพพร้อมครุภัณฑ์ จำนวน 1 หลัง
 ของมหาวิทยาลัยเทคโนโลยีราชมงคลอีสาน วิทยาเขตสกลนคร 
ตามประกาศ  ศูนย์กลางมหาวิทยาลัยเทคโนโลยีราชมงคลอีสาน
ลงวันที่  .............................................
-----------------------------------------



มหาวิทยาลัยเทคโนโลยีราชมงคลอีสาน ซึ่งต่อไปนี้เรียกว่า “มหาวิทยาลัยฯ” มีความประสงค์จะประกวดราคาจ้าง ก่อสร้างอาคารเรียนและปฏิบัติการกลุ่มสาขาวิทยาศาสตร์สุขภาพพร้อมครุภัณฑ์ จำนวน 1 หลัง ของมหาวิทยาลัยเทคโนโลยีราชมงคลอีสาน วิทยาเขตสกลนคร ด้วยวิธีการทางอิเล็กทรอนิกส์ ณ มหาวิทยาลัยเทคโนโลยีราชมงคลอีสาน โดยมีข้อแนะนำและข้อกำหนดดังต่อไปนี้

1. เอกสารแนบท้ายเอกสารประกวดราคา



1.1
แบบรูปรายการละเอียด
1.2
แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์

1.3
แบบใบแจ้งปริมาณงานและราคา (B.O.Q)

1.4
หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์



1.5
แบบสัญญาจ้าง


1.6
แบบหนังสือค้ำประกัน



(1)
หลักประกันซอง  



(2)
หลักประกันสัญญา


            (3)
หลักประกันการรับเงินค่าจ้างล่วงหน้า


1.7
รายละเอียดงวดงานและงวดเงิน


      
1.8
สูตรการปรับราคา (ค่า K)

1.9
บทนิยาม



(1)
ผู้เสนอราคาที่มีผลประโยชน์ร่วมกัน



(2)
การขัดขวางการแข่งขันราคาอย่างเป็นธรรม


1.10
แบบบัญชีเอกสาร



(1)
บัญชีเอกสารส่วนที่ 1




(2)
บัญชีเอกสารส่วนที่ 2


2. คุณสมบัติของผู้เสนอราคา


2.1 ผู้เสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์


2.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและ ได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ 1.9



2.4 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น
2.5 ผู้เสนอราคาต้องเป็นนิติบุคคลและมีผลงานก่อสร้างหรือผลงานประเภทเดียวกันกับงานจ้างก่อสร้างที่มีโครงสร้างคอนกรีตเสริมเหล็ก (คสล.) จำนวน 1 งานต่อ 1 สัญญา ในวงเงินไม่น้อยกว่า 25,000,000.-บาท (ยี่สิบห้าล้านบาทถ้วน) ซึ่งเป็นผลงานไม่เกินกว่า 5 ปี นับแต่วันที่ยื่นเอกสารประกวดราคาจ้าง ด้วยวิธีการทางอิเล็กทรอนิกส์ ผลงานดังกล่าวจะต้องเป็นผลงานในสัญญาเดียวและแล้วเสร็จตามสัญญา  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจหรือหน่วยงานเอกชนที่มหาวิทยาลัยฯ เชื่อถือได้ โดยจะต้องแสดงหลักฐานประกอบอันได้แก่ สำเนาสัญญาจ้างและสำเนาหนังสือรับรองผลงาน พร้อมรับรองสำเนาถูกต้อง


2.6 ผู้เสนอราคาต้องมีวิศวกรสาขาวิศวกรรมโยธาระดับสามัญวิศวกร และวิศวกรสาขาวิศวกรรมไฟฟ้าระดับภาคีวิศวกร ซึ่งได้รับอนุญาตประกอบวิชาชีพวิศวกรรมควบคุม จากสภาวิศวกร ตามพระราชบัญญัติวิศวกร พ.ศ.2542 ประจำนิติบุคคลและรับผิดชอบโครงการก่อสร้างนี้อย่างต่อเนื่องจนแล้วเสร็จ 



กรณีวิศวกรต้องมีเอกสารแสดงประกอบการพิจารณา ดังนี้



2.6.1. สำเนาใบอนุญาตเป็นผู้ประกอบวิชาชีพวิศวกรรมควบคุม (กว.)



2.6.2 สำเนาบัตรสมาชิกสภาวิศวกร 
ซึ่งทั้ง 2 ใบ ต้องไม่หมดอายุเพราะมีความเกี่ยวเนื่องกัน คือ บัตรสมาชิกสภาวิศวกรหมดอายุใบประกอบวิชาชีพถือเป็นอันสิ้นสุดลง


สำเนาภาพถ่ายใบประกอบวิชาชีพวิศวกรรมควบคุมจะต้องชัดเจน มีข้อความแสดงความยินยอมพร้อมลงลายมือชื่อเจ้าของบัตร 
3. หลักฐานการเสนอราคา


ผู้เสนอราคาจะต้องเสนอเอกสารหลักฐาน  แยกเป็น 2 ส่วน คือ


3.1 ส่วนที่ 1 อย่างน้อยต้องมีเอกสารดังต่อไปนี้



(1) ในกรณีผู้เสนอราคาเป็นนิติบุคคล




(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล ไม่เกิน 6 เดือน นับถึงวันยื่นซองประกวดราคา บัญชีรายชื่อหุ้นส่วนผู้จัดการ        ผู้มีอำนาจควบคุม (ถ้ามี) พร้อมรับรองสำเนาถูกต้อง




(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรอง
การจดทะเบียนนิติบุคคล ไม่เกิน 6 เดือน นับถึงวันยื่นซองประกวดราคา หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม (ถ้ามี)  และบัญชีผู้ถือหุ้นรายใหญ่  พร้อมรับรองสำเนาถูกต้อง



(2) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง




(3) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็น         นิติบุคคล ให้ยื่นเอกสารตามที่ระบุไว้ใน (1)



(4) สำเนาใบทะเบียนพาณิชย์, สำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง




(5) บัญชีเอกสารส่วนที่ 1 ทั้งหมดที่ได้ยื่นตามแบบในข้อ 1.10 (1)  



3.2 ส่วนที่  2  อย่างน้อยต้องมีเอกสารดังต่อไปนี้



(1) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบยื่นข้อเสนอการประกวดราคาจ้างด้วยระบบอิเล็กทรอนิกส์แทนและผู้รับมอบอำนาจต้องนำสำเนาบัตรประจำตัวประชาชนของผู้มอบอำนาจและสำเนาบัตรประจำตัวประชาชนของผู้รับมอบอำนาจ พร้อมทั้งรับรองสำเนาถูกต้อง มาแสดงต่อเจ้าหน้าที่รับซองข้อเสนอการประกวดราคาจ้างด้วย (ในกรณีที่มอบอำนาจให้ทำหน้าที่แทน 1 อย่างติดอากรแสตมป์ 10.- บาท ถ้ามอบอำนาจให้ทำหน้าที่แทนเกิน 1 อย่าง ติดอากรแสตมป์ 30.- บาท)



          
(2) หลักประกันซอง  ตามข้อ  5 (แยกใส่ซองต่างหากจากเอกสารหลักฐานส่วนที่ 2 โดยระบุหน้าซองให้ชัดเจนว่าหลักประกันซอง)
(3) สำเนาสัญญาจ้างและสำเนาหนังสือรับรองผลงานก่อสร้างของผู้เสนอราคาตามข้อ 2.5 พร้อมทั้งสำเนาถูกต้อง 



 
3.1 สำหรับหนังสือรับรองผลงานก่อสร้าง จะต้องมีรายละเอียดของวัน เดือน ปี ชื่องานก่อสร้างและเป็นงานที่แล้วเสร็จตามสัญญาที่นำมาใช้รับรองผลงาน ซึ่งออกโดยส่วนราชการ/รัฐวิสาหกิจ/องค์กรมหาชน ที่เป็นคู่สัญญา




กรณีคู่สัญญาเป็นหน่วยงานเอกชน หนังสือรับรองผลงานจะต้องออกโดย  ผู้มีอำนาจดำเนินการที่มีผลผูกพัน หน่วยงาน หรือผู้แทนนิติบุคคล พร้อมทั้งประทับตราของหน่วยงาน (ถ้ามี)





3.2 ผู้ที่นำหนังสือรับรองผลงานของเอกชนมาใช้เป็นผลงานตามข้อ 3.1 นั้นจะต้องนำเอกสารการเสียภาษีของผลงานดังกล่าวมาแสดงด้วย



(4) สำเนาหลักฐานที่ระบุไว้ตามข้อ 2.6



(5) สำเนาหลักฐานที่ระบุไว้ตามข้อ 2.7
(6) ให้ผู้เสนอราคาจัดทำเอกสารเกี่ยวกับ “ระบบการจัดการความปลอดภัยในการทำงานก่อสร้าง” ตามหนังสือสำนักเลขาธิการคณะรัฐมนตรี ที่ นร 0205/ว 84 ลงวันที่ 28 มิถุนายน  2543
(7) บัญชีรายการก่อสร้าง  B.O.Q (หรือใบแจ้งปริมาณงาน) ซึ่งจะต้องแสดงรายการวัสดุอุปกรณ์ค่าแรงงานของงานทุกระบบโดยละเอียด (โดยไม่ต้องระบุจำนวนเงิน) ผู้เสนอราคาต้องจัดทำตารางแสดงรายละเอียดของบัญชีรายการก่อสร้าง ที่เสนอทั้งหมดตามรายละเอียดที่มหาวิทยาลัยฯ กำหนด



(8) แบบยื่นข้อเสนอการประกวดราคาจ้างด้วยวิธีการทางอิเล็กทรอนิกส์



(9) หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์    



(10) บัญชีเอกสารส่วนที่  2  ทั้งหมดที่ได้ยื่นตามแบบในข้อ  1.9 (2)


4. การเสนอราคา


4.1 ผู้เสนอราคาต้องยื่นข้อเสนอตามแบบที่กำหนดไว้ในเอกสารประกวดราคาจ้างด้วย
วิธีการทางอิเล็กทรอนิกส์นี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน  
ลงลายมือชื่อของผู้เสนอราคาให้ชัดเจน


4.2 ผู้เสนอราคาจะต้องกรอกปริมาณวัสดุ ในบัญชีรายการก่อสร้าง (B.O.Q)  ซึ่งต้องแสดงรายการและปริมาณวัสดุอุปกรณ์ให้ครบถ้วน  (ไม่กรอกราคา)



4.3 ผู้เสนอราคาจะต้องกำหนดยืนราคาไม่น้อยกว่า  180 วัน นับแต่วันยืนยันราคาสุดท้าย โดยภายในกำหนดยืนราคา ผู้เสนอราคาต้องรับผิดชอบราคาที่ตนเสนอไว้และจะถอนการเสนอราคามิได้



4.4 ผู้เสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้ว    เสร็จไม่เกิน  600 วัน นับถัดจากวันลงนามในสัญญาจ้าง


4.5 ก่อนยื่นเอกสารประกวดราคาจ้างด้วยวิธีการทางอิเล็กทรอนิกส์ ผู้เสนอราคาควรตรวจดูร่างสัญญา  แบบรูป และรายละเอียด ฯลฯ  ให้ถี่ถ้วนและเข้าใจเอกสารประกวดราคาทั้งหมดเสียก่อน ที่จะตกลงยื่นข้อเสนอตามเงื่อนไขในเอกสารประกวดราคาจ้างด้วยวิธีการทางอิเล็กทรอนิกส์


4.6 ผู้เสนอราคาจะต้องยื่นเอกสารประกวดราคาจ้างด้วยวิธีการทางอิเล็กทรอนิกส์     ในวันที่  …………………………….. ระหว่างเวลา 10.00 น. ถึง 11.00 น. ณ แผนกพัสดุ ฝ่ายพัสดุและออกแบบ กองกลาง  สำนักงานอธิการบดี  มหาวิทยาลัยเทคโนโลยีราชมงคลอีสาน เลขที่ 744 ถนน    สุรนารายณ์ ตำบลในเมือง อำเภอเมือง จังหวัดนครราชสีมา


เมื่อพ้นกำหนดเวลายื่นเอกสารประกวดราคาจ้างด้วยวิธีการทางอิเล็กทรอนิกส์แล้ว        จะไม่รับเอกสารเพิ่มเติมโดยเด็ดขาด



คณะกรรมการประกวดราคาจะดำเนินการตรวจสอบคุณสมบัติของผู้เสนอราคา           แต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ตามข้อ 1.9 (1) ณ วันประกาศประกวดราคาจ้างด้วยวิธีการทางอิเล็กทรอนิกส์หรือไม่พร้อมทั้งตรวจสอบข้อเสนอตามข้อ 3.2 และแจ้ง      ผู้เสนอราคาแต่ละรายทราบผลการพิจารณาเฉพาะของตน  ทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้เสนอราคารับทราบแล้ว



หากปรากฏต่อคณะกรรมการประกวดราคา ก่อนหรือในขณะที่มีการเสนอราคาด้วยวิธีการทางอิเล็กทรอนิกส์ว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตาม ข้อ 1.9 (2) คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และมหาวิทยาลัยฯจะพิจารณาลงโทษผู้เสนอราคาดังกล่าวเป็นผู้ทิ้งงาน 



ผู้เสนอราคาที่ไม่ผ่านการคัดเลือกเบื้องต้น เพราะเหตุเป็นผู้เสนอราคาที่มีผลประโยชน์
ร่วมกันกับผู้เสนอราคารายอื่น หรือเป็นผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือเป็นผู้เสนอราคาที่ไม่ผ่านคุณสมบัติทางด้านเทคนิคอาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน 3 วันนับแต่วันที่ได้รับแจ้งจากคณะกรรมการประกวดราคา การวินิจฉัยอุทธรณ์ของหัวหน้าหน่วยงานที่จัดหาให้ถือเป็นที่สุด


หากปรากฏต่อคณะกรรมการประกวดราคาว่า กระบวนการเสนอราคาจ้างด้วยวิธีการทางอิเล็กทรอนิกส์ประสบข้อขัดข้อง จนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการประกวดราคาจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้ ประธานคณะกรรมการประกวดราคาจะสั่งยกเลิกกระบวนการเสนอราคา และกำหนดวัน เวลาและสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ 


คณะกรรมการประกวดราคาสงวนสิทธิในการตัดสินใจดำเนินการใด ๆ ระหว่างการประกวดราคาฯ  เพื่อให้การประกวดราคาฯ เกิดประโยชน์สูงสุดต่อทางราชการ


4.7 ผู้เสนอราคาที่มีสิทธิได้รับการคัดเลือกให้เข้าเสนอราคาจะต้องปฏิบัติดังนี้

(1) ผู้เสนอราคาจะต้องลงนามในหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ 



(2) ราคาสูงสุดของการประกวดราคาจ้างด้วยวิธีการทางอิเล็กทรอนิกส์จะต้องเริ่มต้นที่ 52,357,976.- บาท (ห้าสิบสองล้านสามแสนห้าหมื่นเจ็ดพันเก้าร้อยเจ็ดสิบหกบาทถ้วน)



(3) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ (ถ้ามี) 
รวมค่าใช้จ่ายทั้งปวงไว้ด้วยแล้ว



(4) ราคาที่เสนอในการประกวดราคาจ้างด้วยวิธีการทางอิเล็กทรอนิกส์จะต้องต่ำกว่าราคาสูงสุดในการประกวดราคาฯ



(5) ห้ามผู้เสนอราคาถอนการเสนอราคา และเมื่อการประกวดราคาฯ เสร็จสิ้นแล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด




(6) ผู้เสนอราคาจะต้องเสนอกำหนดยืนราคาไม่น้อยกว่า 180 วัน นับแต่วันยืนยันราคาสุดท้าย โดยภายในกำหนดยืนราคา ผู้เสนอราคาต้องรับผิดชอบราคาที่ตนเสนอไว้ และจะถอนการเสนอราคามิได้




(7) ผู้เสนอราคาที่เข้าร่วมประกวดราคาฯ จะต้องรับผิดชอบค่าใช้จ่ายในการจัดประกวดราคาฯ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้จะแจ้งให้ทราบในวันเสนอราคา
(8) ผู้มีสิทธิเสนอราคาจะต้องถูกยึดหลักประกันซองในกรณี ดังต่อไปนี้    

  


       (8.1) ไม่มาลงทะเบียนหรือไม่ส่งผู้แทนมาลงทะเบียนเพื่อเข้าสู่ขบวนการเสนอราคาตามวัน เวลา และสถานที่ที่กำหนด
 
 

       (8.2) มาลงทะเบียนแล้วไม่ Log in เข้าสู่ระบบ
 


       (8.3) Log in แล้วแต่ไม่มีการเสนอราคา หรือเสนอราคาผิดเงื่อนไขที่กำหนด โดยเสนอราคาสูงกว่าหรือเท่ากับราคาเริ่มต้นการประมูล
  


       (8.4) ไม่ลงลายมือชื่อในแบบ บก.008 แบบยืนยันราคาสุดท้ายในการเสนอราคา
4.8 ผู้ชนะการประกวดราคาจะต้องนำราคารวมของงานจ้างทั้งหมดที่ได้ยืนยัน             ต่อผู้ให้บริการตลาดกลางรายละเอียดในบัญชีรายการก่อสร้าง (BOQ) ซึ่งจะต้องแสดงราคา ค่าแรงงาน ปริมาณวัสดุอุปกรณ์ภาษีประเภทต่าง ๆ รวมทั้งกำไรไว้ด้วย โดยคงปริมาณและรายการวัสดุเท่ากับที่ได้ยื่นเสนอไว้ในเอกสารข้อ 4.2 ยื่นต่อประธานกรรมการดำเนินการประกวดราคาจ้างด้วยวิธีการทางอิเล็กทรอนิกส์ ภายใน 3 วัน (สามวัน) ทำการ นับถัดจากวันที่ทำการประกวดราคาเสร็จสิ้น เพื่อประกอบราคาประกวดราคาครั้งสุดท้ายซึ่งคณะกรรมการจะใช้พิจารณาตัดสินต่อไป ทั้งนี้ ควรอ้างอิงราคาของกระทรวงพาณิชย์เป็นเกณฑ์
5. หลักประกันซอง


ผู้เสนอราคาต้องวางหลักประกันซองพร้อมกับการยื่นซองเอกสารทางด้านเทคนิค จำนวน 2,620,000.-บาท (สองล้านหกแสนสองหมื่นบาทถ้วน) โดยหลักประกันให้ใช้อย่างหนึ่งอย่างใดดังต่อไปนี้  


5.1 เงินสด


5.2 เช็คที่ธนาคารสั่งจ่ายให้แก่ มหาวิทยาลัยเทคโนโลยีราชมงคลอีสาน โดยเป็นเช็คลงวันที่ที่ยื่นซองเอกสารทางด้านเทคนิค หรือก่อนหน้านั้นไม่เกิน 3 วันทำการของทางราชการ


5.3 หนังสือค้ำประกันของธนาคารในประเทศตามแบบหนังสือค้ำประกันดังระบุใน ข้อ 1.6 (1)


5.4 หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ  1.6 (1)

5.5 พันธบัตรรัฐบาลไทย


หลักประกันซองตามข้อนี้ มหาวิทยาลัยฯจะคืนให้ผู้เสนอราคาหรือผู้ค้ำประกันภายใน     15 วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง หรือเมื่อผู้เสนอราคาได้พ้นจากข้อผูกพันแล้ว
การคืนหลักประกันซอง ไม่ว่าในกรณีใด ๆ จะคืนให้โดยไม่มีดอกเบี้ย
6. หลักเกณฑ์และสิทธิในการพิจารณาราคา


6.1 ในการประกวดราคาจ้างด้วยวิธีการทางอิเล็กทรอนิกส์นี้ มหาวิทยาลัยฯ จะพิจารณาตัดสินด้วย ราคารวม


6.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นเอกสารประกวดราคาจ้างด้วยวิธีการทางอิเล็กทรอนิกส์ไม่ถูกต้องตามข้อ 4 แล้ว คณะกรรมการดำเนินการประมูลจะไม่รับพิจารณาข้อเสนอของผู้เสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาจ้างด้วยวิธีการทางอิเล็กทรอนิกส์ ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อมหาวิทยาลัยฯ เท่านั้น


6.3 มหาวิทยาลัยฯ สงวนสิทธิไม่พิจารณาราคาของผู้เสนอราคา โดยไม่มีการผ่อนผัน ในกรณีดังต่อไปนี้



(1) ไม่ปรากฏชื่อผู้เสนอราคารายนั้น ในบัญชีผู้รับเอกสารประกวดราคาจ้างด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาจ้างด้วยวิธีการทางอิเล็กทรอนิกส์ของมหาวิทยาลัยฯ



(2) เสนอรายละเอียดแตกต่างไปจากเงื่อนไข ที่กำหนดในเอกสารประกวดราคาจ้างด้วยวิธีการทางอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น


6.4 ในการตัดสินการประกวดราคาจ้างด้วยวิธีการทางอิเล็กทรอนิกส์หรือในการทำสัญญา คณะกรรมการประกวดราคา หรือมหาวิทยาลัยฯมีสิทธิให้ผู้เสนอราคา ชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้อง กับผู้เสนอราคาได้ มหาวิทยาลัยฯ  มีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสม หรือไม่ถูกต้อง


6.5 มหาวิทยาลัยฯ ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้าง ในจำนวน หรือขนาด หรือเฉพาะรายการ หนึ่งรายการใด หรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์โดยไม่พิจารณาจัดจ้างเลยก็ได้  สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ  และให้ถือว่าการตัดสินของมหาวิทยาลัยฯเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งมหาวิทยาลัยฯจะพิจารณายกเลิกการประกวดราคาจ้างด้วยวิธีการทางอิเล็กทรอนิกส์ และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น


ในกรณีที่ผู้เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงาน            ตามสัญญาได้ คณะกรรมการประกวดราคาหรือมหาวิทยาลัยฯจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่า ผู้เสนอราคาสามารถดำเนินงานตามการประกวดราคาจ้างด้วยวิธีการทางอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ มหาวิทยาลัยฯมีสิทธิที่จะไม่รับราคาของ        ผู้เสนอราคารายนั้น


6.6 ในกรณีที่ปรากฏข้อเท็จจริงภายหลังจากการประกวดราคาจ้างด้วยวิธีการทางอิเล็กทรอนิกส์ว่า ผู้เสนอราคาที่มีสิทธิได้รับการคัดเลือกเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.9 มหาวิทยาลัยฯ มีอำนาจที่จะตัดรายชื่อผู้เสนอราคา    ที่มีสิทธิได้รับการคัดเลือกดังกล่าว  และมหาวิทยาลัยฯ จะพิจารณาลงโทษผู้เสนอราคารายนั้นเป็นผู้ทิ้งงาน
7. การทำสัญญาจ้าง


ผู้ชนะการประกวดราคาจ้างด้วยวิธีการทางอิเล็กทรอนิกส์ (ผู้รับจ้าง) จะต้องทำสัญญาจ้างตามแบบสัญญา ดังระบุในข้อ 1.5 กับมหาวิทยาลัยฯ ภายใน 15 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละ 5 (ห้า) ของราคาค่าจ้างที่ประกวดราคา    จ้างด้วยวิธีการทางอิเล็กทรอนิกส์ได้ ให้มหาวิทยาลัยฯยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้ 


7.1 เงินสด


7.2 เช็คที่ธนาคารสั่งจ่ายให้แก่มหาวิทยาลัยเทคโนโลยีราชมงคลอีสาน โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ


7.3 หนังสือค้ำประกันของธนาคารภายในประเทศ ตามแบบหนังสือค้ำประกัน ดังระบุ ใน ข้อ 1.6 (2)



7.4 หนังสือค้ำประกันของบริษัทเงินลงทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกัน ดังระบุในข้อ 1.6 (2)



7.5 พันธบัตรรัฐบาลไทย


หลักประกันนี้จะคืนให้ โดยไม่มีดอกเบี้ยภายใน 15 วันนับถัดจากวันที่คู่สัญญา                     พ้นจาก ข้อผูกพันตามสัญญาจ้างแล้ว

8. ค่าจ้างและการจ่ายเงิน
มหาวิทยาลัยฯ  จะจ่ายเงินค่าจ้าง โดยแบ่งออกเป็น  12 งวด ตามเอกสารแนบท้ายประกาศ 
9. อัตราค่าปรับ


ค่าปรับตามแบบสัญญาจ้างข้อ 17 จะกำหนดในอัตราร้อยละ 0.1 (ศูนย์จุดหนึ่ง) ของค่าจ้างตามสัญญาต่อวัน
10. การรับประกันความชำรุดบกพร่อง


ผู้ชนะการประกวดราคาจ้างด้วยวิธีการทางอิเล็กทรอนิกส์ ซึ่งได้ทำข้อตกลงเป็นหนังสือ หรือทำสัญญาจ้าง ตามแบบดังระบุในข้อ 1.5 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า   2   ปี   -   เดือน นับถัดจากวันที่มหาวิทยาลัยฯ ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  15 วัน นับถัดจากวันที่ได้รับแจ้งความชำรุดบกพร่อง
11. การจ่ายเงินล่วงหน้า


ผู้เสนอราคามีสิทธิเสนอขอรับเงินล่วงหน้า ในอัตราไม่เกินร้อยละ    -     ของราคา
ค่าจ้างทั้งหมด แต่ทั้งนี้จะต้องส่งมอบหลักประกันเงินล่วงหน้า เป็นพันธบัตรรัฐบาลไทย หรือหนังสือ
ค้ำประกันของธนาคารในประเทศ ตามแบบดังระบุในข้อ 1.6 (3) หรือหนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจ ค้ำประกัน ตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.6 (3) ให้แก่มหาวิทยาลัยฯก่อนการรับชำระเงินล่วงหน้านั้น 

มหาวิทยาลัยฯ  จะหักเงินค่าจ้างล่วงหน้าคืนเป็นงวดๆ ทั้งนี้ผู้ประสงค์จะขอเบิกเงินล่วงหน้าจะต้องทำบัญชีเอกสารแสดงวัตถุประสงค์และแผนการใช้เงินในการขอเบิกเงินล่วงหน้าว่าจะนำเงินที่เบิกล่วงหน้าไปใช้เพื่อกระทำสิ่งใดตามที่กำหนดในสัญญามาให้จังหวัดพิจารณาพร้อมหนังสือแจ้งความจำนงขอเบิกเงินล่วงหน้าด้วย
12. ข้อสงวนสิทธิในการเสนอราคาและอื่น ๆ
12.1 เงินค่าจ้างสำหรับงานจ้างครั้งนี้ ได้มาจาก  เงินงบประมาณแผ่นดินประจำปี      พ.ศ.2552 ด้านสังคมศาสตร์    
การลงนามในสัญญาจ้างจะต้องกระทำได้ต่อเมื่อได้รับอนุมัติเงินประจำงวดจากสำนักงบประมาณและการอนุมัติผูกพันงบประมาณจากคณะรัฐมนตรี และได้รับการอนุมัติการว่าจ้างจากอธิการบดีมหาวิทยาลัยเทคโนโลยีราชมงคลอีสานแล้วเท่านั้น

ราคากลางของงานก่อสร้างอาคารเรียนและปฏิบัติการกลุ่มสาขาวิทยาศาสตร์สุขภาพพร้อมครุภัณฑ์ จำนวน 1 หลัง ในการประกวดราคาจ้างด้วยวิธีการทางอิเล็กทรอนิกส์ครั้งนี้ เป็นเงินทั้งสิ้น  52,357,976.- บาท (ห้าสิบสองล้านสามแสนห้าหมื่นเจ็ดพันเก้าร้อยเจ็ดสิบหกบาทถ้วน)
หากปรากฏว่า การเสนอราคาค่าก่อสร้างมีราคาที่แตกต่างหรือไม่แตกต่างไปจากราคากลางที่ได้ประกาศไว้ ราคากลางดังกล่าวไม่มีผลผูกพันให้ต้องปฏิบัติไปตามราคากลางนั้น (ผู้เสนอราคาจะต้องรับผิดชอบในการถอดแบบและคำนวณราคาเองจะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้)

  
12.2 เมื่อมหาวิทยาลัยฯได้คัดเลือกผู้เสนอราคารายใด ให้เป็นผู้รับจ้าง และได้ตกลงจ้างตามการประกวดราคาจ้างด้วยวิธีการทางอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้



(1) แจ้งการสั่งหรือนำสิ่งของดังกล่าวเข้ามาจากต่างประเทศ ต่อสำนักงานคณะกรรมการส่งเสริมการพาณิชยนาวี ภายใน 7 วัน นับตั้งแต่วันที่ผู้รับจ้างสั่ง หรือซื้อของจากต่างประเทศ 
เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย จากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้น โดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของ
ลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกของลงเรืออื่น



(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมาย        ว่าด้วยการส่งเสริมการพาณิชยนาวี


12.3 ผู้เสนอราคาซึ่งได้ยื่นเอกสารประกวดราคาด้วยวิธีการทางอิเล็กทรอนิกส์ต่อมหาวิทยาลัยฯ แล้วจะถอนตัวออกจากการประกวดราคาฯ มิได้ และเมื่อได้รับการคัดเลือกให้เข้าเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดใน ข้อ 4.7 (3) (4) และ(5)  มิฉะนั้นมหาวิทยาลัยฯจะริบหลักประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม



12.4 ผู้เสนอราคาซึ่งมหาวิทยาลัยฯ ได้คัดเลือกแล้ว ไม่ไปทำสัญญา หรือข้อตกลงภาย   ในเวลาที่ทางราชการกำหนดดังระบุไว้ในข้อ 7 มหาวิทยาลัยฯจะริบหลักประกันซอง หรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ


12.5 มหาวิทยาลัยฯสงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญา   ให้เป็นไปตามความเห็นของสำนักงานอัยการสูงสุด (ถ้ามี)
13. การปรับราคาค่างานก่อสร้าง


การปรับราคาค่างานก่อสร้างตามสูตรการปรับราคาดังระบุในข้อ 1.8 จะนำมาใช้ในกรณี   ที่ค่างานก่อสร้างลดลงหรือเพิ่มขึ้น โดยวิธีการดังระบุไว้ในข้อ 1.8


สูตรการปรับราคา (สูตรค่า K) จะต้องคงที่ที่ระดับที่กำหนดไว้ในวันแล้วเสร็จตามที่กำหนดไว้ในสัญญา หรือภายในระยะเวลาที่มหาวิทยาลัยฯได้ขยายออกไป โดยจะใช้สูตรของทางราชการที่ได้ระบุในข้อ 1.8
14. มาตรฐานฝีมือช่าง


เมื่อมหาวิทยาลัยฯ ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้าง
ตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากคณะกรรมการกำหนดมาตรฐานและทดสอบฝีมือแรงงานหรือผู้มีวุฒิบัตรระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ .ในอัตราไม่ต่ำกว่าร้อยละ…-….ของแต่ละ สาขาช่างจำนวนอย่างน้อย 1 คน ในแต่ละสาขาช่าง ดังต่อไปนี้


14.1        ช่างโยธา, ก่อสร้าง   



14.2         ช่างไฟฟ้า   

15. จัดทำและติดตั้งแผ่นป้าย

       ผู้รับจ้างจะต้องรับผิดชอบในการดำเนินการ จัดทำ และติดตั้งแผ่นป้ายขนาดไม่ต่ำกว่า     1.20 X 2.40 เมตร  อย่างน้อย 1 จุด  แสดงรายละเอียดเกี่ยวกับงานก่อสร้างไว้ ณ บริเวณสถานที่ก่อสร้าง  โดยมีรายละเอียดในการประกาศ  ดังนี้คือ
15.1 ชื่อหน่วยงานเจ้าของโครงการ  สถานที่ติดต่อ  และหมายเลขโทรศัพท์ พร้อมดวงตราหน่วยงานเจ้าของโครงการ 
15.2 ประเภทชนิดของสิ่งก่อสร้าง 

15.3 ปริมาณงานก่อสร้าง
15.4 ชื่อ-ที่อยู่ผู้รับจ้าง  พร้อมหมายเลขโทรศัพท์
15.5 ระยะเวลาเริ่มต้น  และระยะเวลาสิ้นสุด
15.6 วงเงินค่าก่อสร้าง
15.7 ชื่อเจ้าหน้าที่ผู้ควบคุมงาน  

16. การปฏิบัติตามกฎหมายและระเบียบ

ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
                           มหาวิทยาลัยเทคโนโลยีราชมงคลอีสาน
